Britte sê nee vir rook as kind saamry | Maroela Media
Britte sê nee vir rook as kind saamry
David Cameron, die Britse premier, het bekend gemaak dat die regering binnekort 'n verbod gaan plaas op rook in motors wanneer kinders saamry.
Die wetgewing hiervoor is reeds deur beide huise van die parlement goedgekeur. Die Laerhuis het dit Maandag met 376 stemme teen 107 goedgekeur, en sal van rook in motors 'n kriminele oortreding maak. Die wetgewing maak dit vir ministers moontlik om die verbod in Engeland en Wallis toe te pas, maar dit moet afsonderlik ingestel word.
Die doel is om te voorkom dat kinders passief rook.
Die maatreël word deur sommige Britte as 'n inbreuk op die vryheid van die individu beskryf, terwyl die tabakindustrie bekommerd is dat dit net die voorloper op 'n algehele verbod op rook in motors is.